அவள் இல்லாத திருவிழா - காதல் கவிதை

வருடத்திற்கு ஒருமுறை திருவிழா 
 அனைவரும் கூடும் சங்கமம் 
 காலத்தின் கட்டாயம் 
 கண்கள் தேடுகின்றன அவளை. 
 நினைவுகள் பின்னோக்கி பயணிக்கின்றன 
 உணர்ச்சிகரமான பயணங்கள் 
 உயிரோட்டமான உணர்வுகள் 
 எனக்குள் என்னைத் தேடிய நான். 
 சிறுவயது முதல் ஒன்றாக விளையடிய நேரங்கள் 
 பள்ளிப் படிப்பை முடிக்கும் வரை 
 தோழன் தோழியாக பழகிய நாட்கள். 
  காலங்கள் எவ்வளவு வேகமாக ஓடினாலும் 
 மீண்டும் சந்திக்க வைக்கும் திருவிழா. 
 குறும்புத்தனமான பார்வைகள் 
 எனக்குள் உருவான மாற்றம் 
 சில நேரங்களில் என்னையே தேடினேன் 
 காரணம் ”காதல்” 
 அருகில் இருந்தும் பேச முடியாத மௌனம் 
 யாரேனும் பார்த்து விடுவார்களோ என 
 உணர்வு இல்லாமல் கல்லாக கிடந்த நாட்கள். 
 காலங்கள் எவ்வளவு வேகமாக ஓடினாலும் 
 மீண்டும் சந்திக்க வைக்கும் திருவிழா. 
 மனம் விரும்பிய வாழ்க்கை 
 அளவில்லாத மகிழ்ச்சிகள் 
 சிறகடித்து பறந்த பறவைகளாய் நாங்கள் 
 கடவுளுக்கே பொறாமை-விளைவு 
 என்னவள் உயிரை பறித்து விட்டான். 
 மாமா என அழைத்த உதடுகள் 
 இனிமையான அந்த குரல் 
 என் காதுகளுக்குள்ளே 
 ஒலித்துக் கொண்டு இருக்கிறது 
 அவள் இல்லாத திருவிழாவில். 
 வருடத்திற்கு ஒருமுறை திருவிழா 
 அனைவரும் கூடும் சங்கமம் 
 காலத்தின் கட்டாயம் 
 கண்கள் தேடுகின்றன அவளை. 
 நினைவுகள் பின்னோக்கி பயணிக்கின்றன 
 உணர்ச்சிகரமான பயணங்கள் 
 உயிரோட்டமான உணர்வுகள் 
 எனக்குள் என்னைத் தேடிய நான். 
 சிறுவயது முதல் ஒன்றாக விளையடிய நேரங்கள் 
 பள்ளிப் படிப்பை முடிக்கும் வரை 
 தோழன் தோழியாக பழகிய நாட்கள். 
  காலங்கள் எவ்வளவு வேகமாக ஓடினாலும் 
 மீண்டும் சந்திக்க வைக்கும் திருவிழா. 
 குறும்புத்தனமான பார்வைகள் 
 எனக்குள் உருவான மாற்றம் 
 சில நேரங்களில் என்னையே தேடினேன் 
 காரணம் ”காதல்” 
 அருகில் இருந்தும் பேச முடியாத மௌனம் 
 யாரேனும் பார்த்து விடுவார்களோ என 
 உணர்வு இல்லாமல் கல்லாக கிடந்த நாட்கள். 
 காலங்கள் எவ்வளவு வேகமாக ஓடினாலும் 
 மீண்டும் சந்திக்க வைக்கும் திருவிழா. 
 மனம் விரும்பிய வாழ்க்கை 
 அளவில்லாத மகிழ்ச்சிகள் 
 சிறகடித்து பறந்த பறவைகளாய் நாங்கள் 
 கடவுளுக்கே பொறாமை-விளைவு 
 என்னவள் உயிரை பறித்து விட்டான். 
 மாமா என அழைத்த உதடுகள் 
 இனிமையான அந்த குரல் 
 என் காதுகளுக்குள்ளே 
 ஒலித்துக் கொண்டு இருக்கிறது 
 அவள் இல்லாத திருவிழாவில்.